stanford-oval/wikipedia huggingface dataset:
การจัดการความรู้
กรอบแนวคิดการจัดการความรู้

แผนผังอิชิคะวะ (Ishikawa diagram) หรือแผงผังก้างปลา (หรือในชื่ออื่นของไทยเช่น ตัวแบบทูน่า หรือตัวแบบปลาตะเพียน) เป็นกรอบแนวคิดอย่างง่ายในการจัดการความรู้ โดยให้การจัดการความรู้เปรียบเสมือนปลา ซึ่งประกอบด้วยส่วนหัว ลำตัว และหาง แต่ละส่วนมีหน้าที่ที่ต่างกันดังนี้
ส่วนหัวและตา (Knowledge Vision - KV) มองว่ากำลังจะไปทางไหน ซึ่งต้องตอบให้ได้ว่า "ทำ KM ไปเพื่ออะไร"
ส่วนกลางลำตัว (Knowledge Sharing - KS) ส่วนที่เป็นหัวใจให้ความความสำคัญกับการแลกเปลี่ยนเรียนรู้ช่วยเหลือ เกื้อกูลกันและกัน
ส่วนหาง (Knowledge Assets - KA) คือ สร้างคลังความรู้ เชื่อมโยงเครือข่าย ประยุกต์ใช้เทคโนโลยีสารสนเทศ "สะบัดหาง" สร้างพลังจากชุมชนแนวปฏิบัติ
สถาบันส่งเสริมการจัดการความรู้เพื่อสังคม (สคส.) ในประเทศไทย ได้พัฒนาตัวแบบทูน่าเป็น "ตัวแบบปลาตะเพียน" โดยมองว่าองค์การมีหน่วยงานย่อย ซึ่งมีความแตกต่างกัน รูปแบบความรู้แต่ละหน่วยจึงต้องปรับให้เหมาะสมกับบริษัทของตน แต่ทั้งฝูงปลาจะหันหน้าไปทิศทางเดียวกัน
กรอบความคิดของ Holsapple Holsapple ได้ทบทวนวรรณกรรมเกี่ยวกับพัฒนาการของแนวคิดของการจัดการความรู้ 10 แบบมาประมวล ซึ่งแสดงถึงส่วนประกอบของการจัดการความรู้ (KM elements) เพื่อนำไปจัดระบบเป็นองค์ประกอบหลัก 3 ด้านของการจัดการความรู้ (Three-fold framework) ได้แก่ ทรัพยากรด้านการจัดการความรู้ กิจกรรมการจัดการความรู้ และอิทธิพลของการจัดการความรู้ และให้ผู้เชี่ยวชาญ นักวิชาการ และผู้ประกอบการที่เกี่ยวข้องกับการจัดการความรู้ให้ข้อคิดเห็น วิจารณ์และข้อเสนอแนะ ได้ผลออกมาเป็นกรอบความร่วมมือ (Collaborative Framework)
การถ่ายทอดความรู้

การถ่ายทอดความรู้ อันเป็นส่วนประกอบของการจัดการองค์ความรู้ ถูกประพฤติปฏิบัติกันมานานแล้ว ตัวอย่างรูปแบบการถ่ายทอดความรู้ เช่น การอภิปรายของเพื่อนร่วมงานในระหว่างการปฏิบัติงาน, การอบรมพนักงานใหม่อย่างเป็นทางการ, ห้องสมุดขององค์กร, โปรแกรมการฝึกสอนทางอาชีพและการเป็นพี่เลี้ยง ซึ่งรูปแบบการถ่ายทอดความรู้มีการพัฒนารูปแบบโดยอาศัยเทคโนโลยีคอมพิวเตอร์ที่กระจายอย่างกว้างขวางในศตวรรษที่ 20 ก่อให้เกิดเทคโนโลยีฐานความรู้, ระบบผู้เชี่ยวชาญและคลังความรู้ ซึ่งทำให้กระบวนการถ่ายทอดความรู้ง่ายมากขึ้น
การจัดการความรู้ กับการพัฒนาระบบราชการในประเทศไทย

พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี เป็นกฎหมายที่ออกมาเพื่อผลักดันแนวคิดธรรมาภิบาล (Good Governance) ให้เกิดผลเป็นรูปธรรมขึ้น ในมาตรา ๑๑ กำหนดว่า
ส่วนราชการมีหน้าที่พัฒนาความรู้ในส่วนราชการ เพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยต้องรับรู้ข้อมูลข่าวสารและสามารถประมวลผลความรู้ในด้านต่าง ๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็วและเหมาะสมกับสถานการณ์ รวมทั้งต้องส่งเสริมและพัฒนาความรู้ความสามารถ สร้างวิสัยทัศน์และปรับเปลี่ยนทัศนคติของข้าราชการในสังกัดให้เป็นบุคลากรที่มีประสิทธิภาพและมีการเรียนรู้ร่วมกัน ทั้งนี้เพื่อประโยชน์ในการปฏิบัติราชการของส่วนราชการให้สอดคล้องกับการบริหารราชการให้เกิดผลสัมฤทธิ์ตามพระราชกฤษฎีกานี้ จึงเป็นที่มาของการประเมินผลงานหน่วยราชการต่าง ๆ โดยมีการจัดการความรู้ เป็นข้อหนึ่งด้วย หน่วยราชการไทยจำนวนมากจึงเริ่มสนใจการจัดการความรู้ ด้วยสาเหตุนี้
แหล่งข้อมูลอื่น

การจัดการความรู้คืออะไร เก็บถาวร 2008-06-07 ที่ เวย์แบ็กแมชชีน กรมการปกครอง
Knowledge Management (การบริหารจัดการความรู้) เก็บถาวร 2012-04-25 ที่ เวย์แบ็กแมชชีน
ตัวอย่างแผนผังอิชิคะวะ
ปิดเทอมใหญ่ หัวใจว้าวุ่น

| ปิดเทอมใหญ่ หัวใจว้าวุ่น |
| --- | --- |
กำกับ: ทรงยศ สุขมากอนันต์
บทภาพยนตร์: ทรงยศ สุขมากอนันต์ อมราพร แผ่นดินทอง มนตรา คุ้มวงศ์ ธงชัย แซ่หล่อ ประเสริฐ วิจิตรพาวรรณ นิธิศ ณพิชญสุทิน
นักแสดงนำ: ชาลี ไตรรัตน์ ศิรชัช เจียรถาวร อังศุมาลิน สิรภัทรศักดิ์เมธา โฟกัส จีระกุล รัชชุ สุระจรัส ชุติมา ทีปะนาถ ฉันทวิชช์ ธนะเสวี ธนิยา อำมฤตโชติ โซระ อะโออิ
กำกับภาพ: นิรมล รอสส์
ตัดต่อ: ศศิกานต์ สุวรรณสุทธิ นิธิวัฒน์ ธราธร
ดนตรีประกอบ: เทิดศักดิ์ จันทร์ปาน
บริษัทผู้สร้าง: 365 ฟิล์ม จอกว้าง ฟิล์ม 
ผู้จัดจำหน่าย: จีเอ็มเอ็ม ไท หับ
วันฉาย: 20 มีนาคม พ.ศ. 2551
ความยาว: 122 นาที
ประเทศ: ไทย
ภาษา: ไทย
ทำเงิน: 80 ล้านบาท
ข้อมูลจาก IMDb
ข้อมูลจากสยามโซน
ปิดเทอมใหญ่ หัวใจว้าวุ่น (อังกฤษ: Hormones) เป็นภาพยนตร์ไทยแนวก้าวผ่านวัย โรแมนติก สุขนาฏกรรม ที่ออกฉายในปี พ.ศ. 2551 กำกับโดย ทรงยศ สุขมากอนันต์ โดยค่ายจีทีเอช นำแสดงโดย ชาลี ไตรรัตน์, ศิรชัช เจียรถาวร, อังศุมาลิน สิรภัทรศักดิ์เมธา, โฟกัส จีระกุล, รัชชุ สุระจรัส, ชุติมา ทีปะนาถ, ฉันทวิชช์ ธนะเสวี, ธนิยา อำมฤตโชติ และอาโออิ โซระ เป็นภาพยนตร์ที่เล่าความรักหลากรูปแบบของหนุ่มสาว โดยแบ่งออกเป็น 4 ตอน ตัวละครแต่ละตอนไม่มีความเกี่ยวเนื่องกัน โดยเนื้อเรื่องทั้งหมดเป็นเรื่องที่เกิดในช่วงปิดเทอมใหญ่ในปี พ.ศ. 2551
นักแสดงนำ

ชาลี ไตรรัตน์ รับบท พุ
ศิรชัช เจียรถาวร รับบท ไม้
อังศุมาลิน สิรภัทรศักดิ์เมธา รับบท นานา
โฟกัส จีระกุล รับบท โอ๋เล็ก
รัชชุ สุระจรัส รับบท โจ้
ชุติมา ทีปะนาถ รับบท ซี
ฉันทวิชช์ ธนะเสวี รับบท เหิร
ธนิยา อำมฤตโชติ รับบท นวล
โซระ อะโออิ รับบท อาโออิ
ให้เกียรติรับเชิญ

ลู่ ถิงเวย์ รับบท ตี่ตี๋
วราพรรณ หงุ่ยตระกูล รับบท แม่ของนานา/ครูของพุ-ไม้
จตุรงค์ พลบูรณ์ รับบท พ่อของโอ๋เล็ก
พิมลวรรณ หุ่นทองคำ รับบท แม่ของพุ
ปุณยวีร์ สุขกุลวรเศรษฐ์ รับบท แม่ของไม้
จารุภัส ปัทมะศิริ รับบท แม่ของโอ๋เล็ก
กิตติพงศ์ ทุมวิภาต รับบท พ่อของโจ้
จิรภา สุระจรัส รับบท แม่ของโจ้
เฉลิมพล ทิฆัมพรธีรวงศ์ รับบท เพื่อนของโจ้
สุวิกรม อัมระนันทน์ รับบท เพื่อนของโจ้
เฉลิมพล ตันติ์ทวิสุทธิ์ รับบท เพื่อนของโจ้
วรภัทร จิตต์แก้ว รับบท เพื่อนของโจ้
สราวุฒิ ปัญญาธีระ รับบท เพื่อนของโจ้
ปาณิสรา พิมพ์ปรุ รับบท ทรายหยาด
จารุณี บุญเสก รับบท สาวที่โรงแรมสยาม
รัชวิน วงศ์วิริยะ รับบท นางเอกในหนังเรื่อง REMEMBER I LOVE YOU
ปิยะกานต์ บุตรประเสริฐ รับบท เจสซี่
จิรภา วงศ์โฆษวรรณ รับบท พี่ของโอ๋เล็ก
มณีรัตน์ คำอ้วน รับบท แก๊งค์เด็กนิเทศบนรถไฟ
แพรว ประพิณทิพย์ รับบท แก๊งค์เด็กนิเทศบนรถไฟ
ยุวนาถ อาระยานิมิตสกุล รับบท แก๊งค์เด็กนิเทศบนรถไฟ
ณฐพร เตมีรักษ์ รับบท แก๊งค์เด็กนิเทศบนรถไฟ
วิทวัส สิงห์ลำพอง รับบท หนุ่มวันสงกรานต์
วศิษฏ์ ผ่องโสภา รับบท รุ่นพี่ที่หัวลำโพง
คีรติ มหาพฤกษ์พงศ์ รับบท นางเอกบนโปสเตอร์หนังญี่ปุ่น
จำเนียร เจริญทรัพย์ รับบท อาม่าของโจ้
วง Big Ass รับบท วงดนตรีในงานวันเกิดซี
การตอบรับ > คำวิจารณ์

อัญชลี ชัยวรพร จาก thaicinema.org วิจารณ์การกำกับของทรงยศไว้ว่า "ทรงยศเหมาะสำหรับทำหนังที่เน้นการแสดงและดราม่ามากกว่า  ทุกตอนของเรื่องนั้นล้วนมีส่วนดราม่าทั้งหมด  และดูจะเป็นจุดแข็งที่สุดของทุกตอน  นักแสดงก็ทำงานได้ดีในส่วนที่เป็นดราม่าทั้งหมด  ทรงยศไม่ค่อยเหมาะที่จะทำหนังน่ารัก ๆ ใสปิ๊ง  เพราะเขาจับหัวใจหลักตรงนี้ไม่ได้"
การตอบรับ > การออกฉายและรายได้

ปิดเทอมใหญ่ หัวใจว้าวุ่น ออกฉายเมื่อวันที่ 20 มีนาคม พ.ศ. 2551 ด้วยโรงฉายถึง 163 โรง ทำรายได้สัปดาห์แรกที่ 34.1 ล้านบาทปิดที่สัปดาห์ที่ 4 ทำรายได้รวมที่ 80 ล้านบาท
การตอบรับ > รางวัลและการเสนอชื่อเข้าชิง

ตัวหนา หมายถึง สาขารางวัลที่ได้รับ
สตาร์พิคส์ ครั้งที่  6
ภาพยนตร์ยอดนิยม
ผู้กำกับยอดเยี่ยม (ทรงยศ สุขมากอนันต์)
นักแสดงสมทบหญิงยอดเยี่ยม (โฟกัส จีระกุล)
ลำดับภาพยอดเยี่ยม
รางวัลภาพยนตร์แห่งชาติ สุพรรณหงส์ ครั้งที่ 18
นักแสดงสมทบหญิงยอดเยี่ยม (โฟกัส จีระกุล)
ออกแบบเครื่องแต่งกายยอดเยี่ยม (วาสนา เบญจชาติ)
รางวัลภาพยนตร์ไทย ชมรมวิจารณ์บันเทิง ครั้งที่ 17
ภาพยนตร์ยอดเยี่ยม
ผู้กำกับภาพยนตร์ยอดเยี่ยม (ทรงยศ สุขมากอนันต์)
นักแสดงสมทบชายยอดเยี่ยม (รัชชุ สุระจรัส)
นักแสดงสมทบหญิงยอดเยี่ยม (โฟกัส จีระกุล)
บทภาพยนตร์ยอดเยี่ยม (ทรงยศ สุขมากอนันต์, อมราพร แผ่นดินทอง, มนตรา คุ้มวงศ์, ธงชัย แซ่หล่อ, ประเสริฐ วิจิตรพาวรรณ และ นิธิศ ณพิชญสุทิน)
ลำดับภาพยอดเยี่ยม (ศศิกานต์ สุวรรณสุทธิ และ นิธิวัฒน์ ธราธร)
ดนตรีประกอบยอดเยี่ยม (บานาน่าทีม - ศศิกานต์ สุวรรณสุทธิ และนิธิวัฒน์ ธราธร)
แฮมเบอร์เกอร์อวอร์ดส
นักแสดงนำหญิงยอดเยี่ยม (โฟกัส จีระกุล)
สาขานักแสดงขโมยซีนยอดเยี่ยม (โซระ อาโออิ)
เพลงประกอบยอดเยี่ยม (รอเธอหันมา – โฟกัส จีระกุล)
เพลงประกอบยอดเยี่ยม (อย่างน้อย – บิ๊กแอส)
เพลงประกอบภาพยนตร์

เพลงประกอบในภาพยนตร์เรื่องนี้ มีเพลงดังอันดับ 1 บนคลื่นวิทยุฮอตเวฟอย่างเพลง "อย่างน้อย" ร้องโดยวงบิ๊กแอส และยังมีเพลงที่ร้องโดยนักแสดงในหนังอย่างเพลง "รอเธอหันมา" ร้องโดยโฟกัส จีระกุล
อัลบั้มเพลงประกอบภาพยนตร์ ปิดเทอมใหญ่ หัวใจว้าวุ่น วางแผงเมื่อวันที่ 18 มีนาคม พ.ศ. 2551
เพลงประกอบภาพยนตร์ > รายชื่อเพลงในอัลบั้มเพลงประกอบภาพยนตร์

อย่างน้อย - บิ๊กแอส
เติ่ง ไต้ เจอะ หนี่ (Waiting for you) - ธนา เตรัตนชัย
ใกล้ - Scrubb
พี่สาวครับ - จรัล มโนเพ็ชร
หยุด - Groove Riders
ว่าแล้ว - ว่าน Lady Killer
คนใจง่าย - ไอซ์ ศรัณยู
เป็นวัยรุ่นมันเหนื่อย - พาราด็อกซ์
ลอยนวล - พลุ Lady Killer
รัก..โลกาภิวัฒน์ - ภิญโญ รู้ธรรม
รอเธอหันมา - โฟกัส จีระกุล
กอด - อัญชลี จงคดีกิจ (เพลงประกอบภาพยนตร์  กอด)
ก่อนตาย - Big Ass
แหล่งข้อมูลอื่น

เว็บไซต์อย่างเป็นทางการ เก็บถาวร 2008-07-06 ที่ เวย์แบ็กแมชชีน
ปิดเทอมใหญ่ หัวใจว้าวุ่น เว็บไซต์ไฮไฟฟ์
ปิดเทอมใหญ่ หัวใจว้าวุ่น (2008) ที่สยามโซน
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์ 
| ด ค ก365 ฟิล์ม |
| --- | --- |
คมกฤษ ตรีวิมล • ทรงยศ สุขมากอนันต์ • นิธิวัฒน์ ธราธร • วิชชพัชร์ โกจิ๋ว • วิทยา ทองอยู่ยง • อดิสรณ์ ตรีสิริเกษม
ภาพยนตร์:  แฟนฉัน (2546)  เพื่อนสนิท (2548)  เด็กหอ (2549)  Seasons Change (2549)  หมากเตะรีเทิร์นส (2549)  เก๋า..เก๋า (2549)  สายลับจับบ้านเล็ก (2550)  ปิดเทอมใหญ่ หัวใจว้าวุ่น (2551)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  Top Secret วัยรุ่นพันล้าน (2554)  รัก 7 ปี ดี 7 หน (2555)  คิดถึงวิทยา (2557) 
ละคร:  ฮอร์โมนส์ วัยว้าวุ่น (ฤดูกาลที่ 1 • 2 • 3) (2556)  จีทีเอช ไซด์ สตอร์รี่ (2556)  STAY ซากะ..ฉันจะคิดถึงเธอ (2558)  น้ำตากามเทพ (2558) 
ดูเพิ่ม:  คณะนิเทศศาสตร์ จุฬาลงกรณ์มหาวิทยาลัย  จีเอ็มเอ็ม ไท หับ
ตระกูลสิริวัฒนภักดี

| สิริวัฒนภักดี |
| --- | --- |
ประเทศ: ประเทศไทย
ถิ่นพำนักปัจจุบัน: กรุงเทพมหานคร
นิรุกติศาสตร์: สิ-ริ-วัด-ทะ-นะ-พัก-ดี
ต้นตระกูล: เจริญ สิริวัฒนภักดี
ผู้นำคนปัจจุบัน: เจริญ สิริวัฒนภักดี
ทรัพย์สิน: กลุ่มทีซีซี
ตระกูลสิริวัฒนภักดี เป็นครอบครัวนักธุรกิจ เชื้อสายไทย-จีน และเป็นหนึ่งในกลุ่มที่ร่ำรวยที่สุดในประเทศไทย ครอบครัวนี้มีเจริญ สิริวัฒนภักดี เป็นผู้นำ ซึ่งสร้างฐานะจากธุรกิจเครื่องดื่มแอลกอฮอล์ และนับแต่นั้นเป็นต้นมา เขาได้ขยายการถือครองทรัพย์สินของครอบครัวไปสู่ธุรกิจอาหารและเครื่องดื่ม อสังหาริมทรัพย์ ค้าปลีก และอุตสาหกรรมอื่นๆ ผ่านการซื้อกิจการครั้งใหญ่หลายครั้ง ครอบครัวนี้ถือหุ้นใหญ่ในบริษัทจดทะเบียน ได้แก่ ไทยเบฟเวอเรจ, โออิชิ กรุ๊ป, เบอร์ลี่ ยุคเกอร์, บิ๊กซี ซูเปอร์เซ็นเตอร์, เฟรเซอร์ แอนด์ นีฟ, เฟรเซอร์ส พร็อพเพอร์ตี้, แอสเสท เวิรด์ คอร์ป และบริษัทอื่น ๆ ทั้งที่ถือครองโดยตรงและภายใต้การถือหุ้นในนาม กลุ่มทีซีซี ตระกูลสิริวัฒนภักดีถือเป็น 1 ใน 5 ตระกูลธุรกิจใหญ่ที่ครองตลาดธุรกิจในประเทศไทย ร่วมกับตระกูลเจียรวนนท์ (เครือเจริญโภคภัณฑ์), ตระกูลภิรมย์ภักดี (บุญรอดบริวเวอรี่), ตระกูลศรีวัฒนประภา (คิง เพาเวอร์) และตระกูลจิราธิวัฒน์ (กลุ่มเซ็นทรัล)
ประวัติ

เจริญ สิริวัฒนภักดี เกิดที่กรุงเทพมหานครในปี พ.ศ. 2487 เป็นบุตรคนที่สองจากพี่น้องทั้งหมด 11 คน พ่อของเขาซึ่งเป็นพ่อค้าริมถนนเป็นชาวแต้จิ๋ว ที่อพยพมาจากเมืองซัวเถา ซึ่งเป็นหนึ่งในกลุ่มผู้อพยพรุ่นสุดท้ายที่มาถึงก่อนเกิด การปฏิวัติคอมมิวนิสต์จีน ในปี พ.ศ. 2492 ตระกูล โส / ซู (蘇) เดิมใช้นามสกุลไทยว่า ศรีสมบูรณานนท์ ส่วนชื่อ "สิริวัฒนภักดี" ซึ่งมาจากคำภาษาบาลี สิริ  แปลว่า 'ความเจริญรุ่งเรือง' + วัฒน แปลว่า 'เพิ่มขึ้น' + ภักติ แปลว่า 'ความจงรักภักดี' - เป็นนามสกุลที่พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานแก่เจริญและครอบครัว ในปี พ.ศ. 2531
เจริญมีบุตรธิดาห้าคนกับภรรยา วรรณา สิริวัฒนภักดี (พ.ศ. 2486-2566) ได้แก่ อาทินันท์ พีชานนท์, วัลลภา ไตรโสรัส, ฐาปน สิริวัฒนภักดี, ฐาปณี เตชะเจริญวิกุล และ ปณต สิริวัฒนภักดี ตั้งแต่นั้นเป็นต้นมาบุตรธิดาของเจริญได้ดำรงตำแหน่งผู้บริหารในบริษัทต่าง ๆ ของอาณาจักรธุรกิจของครอบครัว
บุคคลในตระกูล

สมาชิกในตระกูลประกอบด้วย:
เจริญ สิริวัฒนภักดี (เกิด 2 พฤษภาคม พ.ศ. 2487) มหาเศรษฐีชาวไทย ประธานกลุ่มทีซีซี และบริษัทในเครือ
วรรณา สิริวัฒนภักดี (2 มีนาคม พ.ศ. 2486 – 17 มีนาคม พ.ศ. 2566) ภรรยาของเจริญ เคยดำรงตำแหน่งรองประธานกลุ่มทีซีซี และบริษัทในเครือ
อาทินันท์ พีชานนท์ ธิดาคนโต
โชติพัฒน์ พีชานนท์ ประธานกรรมการและประธานเจ้าหน้าที่บริหาร บมจ. ไทยกรุ๊ป โฮลดิ้งส์ สามีของอาทินันท์
วัลลภา ไตรโสรัส (เกิด 20 กุมภาพันธ์ พ.ศ. 2517) ธิดาคนที่ 2
โสมพัฒน์ ไตรโสรัส รองประธานกรรมการ บมจ.แอสเสท เวิลด์ คอร์ป สามีของวัลลภา
ฐาปน สิริวัฒนภักดี (เกิด 20 มกราคม พ.ศ. 2518) บุตรคนที่ 3 และบุตรชายคนโต ประธานเจ้าหน้าที่บริหารไทยเบฟเวอเรจ
ปภัชญา สิริวัฒนภักดี (สกุลเดิม: เธียรประสิทธิ์) เจ้าของโรงเรียนอนุบาลเธียรประสิทธิ์ศาสตร์ ภรรยาของฐาปน
ฐาปณี เตชะเจริญวิกุล (เกิด กันยายน พ.ศ. 2519) ประธานเจ้าหน้าที่บริหารและกรรมการผู้จัดการใหญ่ บมจ. เบอร์ลี่ ยุคเกอร์
อัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บมจ. บิ๊กซี รีเทล คอร์ปอเรชั่น สามีของฐาปณี
ปณต สิริวัฒนภักดี (เกิด 31 ตุลาคม พ.ศ. 2520) ประธานเจ้าหน้าที่บริหารกลุ่มบริษัท เฟรเซอร์ส พร็อพเพอร์ตี้ ลิมิเต็ด
หม่อมหลวงตรีนุช สิริวัฒนภักดี (สกุลเดิม: จักรพันธุ์) ภรรยาของปณต
บุคคลในตระกูล > การบริหารงานในกลุ่มทีซีซี

| บุตร-ธิดา | ธุรกิจที่ดูแล | การทำงานในกลุ่มทีซีซีในปัจจุบัน> ตำแหน่ง | การทำงานในกลุ่มทีซีซีในปัจจุบัน> บริษัท | อ้างอิง |
| --- | --- | --- | --- | --- |
| อาทินันท์ พีชานนท์ | ประกันการเงิน | รองประธานกรรมการบริหาร | บมจ. ไทยกรุ๊ป โฮลดิ้งส์ |  |
| วัลลภา ไตรโสรัส | อสังหาริมทรัพย์และโรงแรม | ประธานเจ้าหน้าที่บริหารเเละกรรมการผู้จัดการใหญ่ | บมจ. แอสเสท เวิลด์ คอร์ป |  |
| ฐาปน สิริวัฒนภักดี | อาหารและเครื่องดื่ม | ประธานเจ้าหน้าที่บริหาร | บมจ. ไทยเบฟเวอเรจ |  |
| ฐาปน สิริวัฒนภักดี | อาหารและเครื่องดื่ม | ประธานกรรมการ | บมจ. เสริมสุข |  |
| ฐาปน สิริวัฒนภักดี | อสังหาริมทรัพย์ | ประธานกรรมการบริหาร | บจก.ทีซีซี แอสเซ็ทส์ (ประเทศไทย) |  |
| ฐาปน สิริวัฒนภักดี | อสังหาริมทรัพย์ | รองประธานกรรมการ | บมจ. ยูนิเวนเจอร์ |  |
| ฐาปน สิริวัฒนภักดี | สื่อและสิ่งพิมพ์ | รองประธานกรรมการและประธานกรรมการบริหาร | บมจ. อมรินทร์ คอร์เปอเรชั่นส์ |  |
| ฐาปณี เตชะเจริญวิกุล | สินค้าอุปโภคบริโภค, ธุรกิจค้าปลีกและค้าส่ง | ประธานเจ้าหน้าที่บริหารเเละกรรมการผู้จัดการใหญ่ | บมจ. เบอร์ลี่ ยุคเกอร์ |  |
| ปณต สิริวัฒนภักดี | อสังหาริมทรัพย์ | ประธานเจ้าหน้าที่บริหารกลุ่มเเละรองประธานกรรมการบริหาร | เฟรเซอร์ส พร็อพเพอร์ตี้ ลิมิเต็ด |  |
ศาสนาพุทธตามประเทศ

อัตราร้อยละของพุทธศาสนิกชนแบ่งตามประเทศ จากสำนักวิจัยพิว
รายชื่อ ศาสนาพุทธตามประเทศ นี้แสดงถึงการกระจายตัวของผู้ที่นับถือศาสนาพุทธซึ่งในคริสต์ทศวรรษ 2010 มีจำนวนประมาณ 500 ล้านคน  และเป็นตัวแทนประชากรโลกรวมร้อยละ 7 ถึง 8
ศาสนาพุทธเป็นศาสนาประจำชาติใน 4 ประเทศเหล่านี้ คือ ภูฏาน, กัมพูชา, พม่า และศรีลังกา ศาสนานี้ยังมีสถานะพิเศษในสองประเทศนี้ คือ ไทยและลาว
ศาสนาพุทธเป็นศาสนาที่มีผู้นับถือส่วนใหญ่ในประเทศภูฏาน, พม่า, กัมพูชา, ญี่ปุ่น,ศรีลังกา, ไทย, มองโกเลีย และลาว และยังเป็นศาสนาที่มีผู้นับถือมากที่สุดในประเทศหรือดินแดนที่ไม่มีศาสนาที่มีผู้นับถือส่วนใหญ่ เช่น จีนแผ่นดินใหญ่, ฮ่องกง, มาเก๊า, , สิงคโปร์, ไต้หวัน, เวียดนาม และสาธารณรัฐคัลมืยเคียในประเทศรัสเซีย ประชากรชาวพุทธจำนวนมากอาศัยอยู่ในเกาหลีเหนือ, เนปาล, อินเดีย และเกาหลีใต้ ประเทศจีนเป็นประเทศที่มีพุทธศาสนิกชนมากที่สุด โดยมีผู้นับถือประมาณ 244 ล้านคน หรือร้อยละ 18.2 ของประชากรทั้งประเทศ
มากกว่าครึ่งหนึ่งของพุทธศาสนิกชนในโลก โดยเฉพาะในบริเวณเอเชียตะวันออก นับถือนิกายมหายาน รองลงมาคือนิกายเถรวาท ซึ่งมีผู้นับถือส่วนใหญ่อยู่ในเอเชียตะวันออกเฉียงใต้และศรีลังกา อันดับที่ 3 คือนิกายวัชรยาน ที่มีผู้นับถือส่วนใหญ่ในประเทศทิเบต, ภูฎาน, เนปาล, มองโกเลีย และรัสเซียบางพื้นที่ แต่ก็มีผู้นับถือกระจายอยู่ทั่วโลก นิกายที่มีผู้นับถือมากเป็นอันดับที่ 4 คือนวยาน ซึ่งมีผู้นับถือส่วนใหญ่ในรัฐมหาราษฏระ ประเทศอินเดีย
ตามภูมิภาค

| ภูมิภาค | ประชากรรวมโดยประมาณ | พุทธศาสนิกชนโดยประมาณ | ร้อยละ |
| --- | --- | --- | --- |
| เอเชียแปซิฟิก | 4,054,990,000 | 481,290,000 | 11.9% |
| อเมริกาเหนือ | 344,530,000 | 3,860,000 | 1.1% |
| ยุโรป | 742,550,000 | 1,330,000 | 0.2% |
| ตะวันออกกลาง-แอฟริกาเหนือ | 341,020,000 | 500,000 | 0.1% |
| ลาตินอเมริกา-แคริบเบียน | 590,080,000 | 410,000 | <0.1% |
| รวม | 6,895,890,000 | 487,540,000 | 7.1% |
ประเทศที่มีพุทธศาสนิกชนมากที่สุด 10 ประเทศแรก

| ประเทศ | พุทธศาสนิกชนโดยประมาณ | ร้อยละของประชากรทั้งหมดในประเทศ | ร้อยละของพุทธศาสนิกชนทั่วโลก |
| --- | --- | --- | --- |
| จีน | 244,130,000 | 18.2% | 50.1% |
| ไทย | 64,420,000 | 93.2% | 13.2% |
| ญี่ปุ่น | 45,820,000 | 36.2% | 9.4% |
| พม่า | 38,410,000 | 87.90% | 7.9% |
| ศรีลังกา | 14,450,000 | 69.3% | 3.0% |
| เวียดนาม | 14,380,000 | 16.4% | 2.9% |
| กัมพูชา | 13,690,000 | 96.9% | 2.8% |
| เกาหลีใต้ | 11,050,000 | 22.9% | 2.3% |
| อินเดีย | 9,250,000 | 0.8% | 1.9% |
| มาเลเซีย | 5,010,000 | 19.8% | 1.0% |
| ผลรวมย่อยจาก 10 ประเทศ | 460,620,000 | (ร้อยละของประชากรรวม 10 ประเทศ) 15.3% | 94.5% |
| ผลรวมย่อยจากส่วนอื่นของโลก | 26,920,000 | (ร้อยละของประชากรในส่วนอื่นของโลก) 0.4% | 5.5% |
| รวมทั่วโลก | 487,540,000 | 7.1% | 100% |
ดูเพิ่ม

ศาสนาพุทธแบบเอเชียตะวันออก
ศาสนาพุทธและศาสนาตะวันออก
ศาสนาพุทธในเอเชียตะวันออกเฉียงใต้
ทั่วไป:
รายประชากรที่นับถือศาสนา
ศาสนาตามประเทศ
แหล่งข้อมูลอื่น

The US State Department's International Religious Freedom Report 2010
CIA FactBook เก็บถาวร 10 พฤษภาคม 2013 ที่ เวย์แบ็กแมชชีน
adherents.com
รายชื่อนามปากกา

นี่คือรายชื่อนามปากกา
นามปากกาของของนักเขียนต่างประเทศ

มาร์ค ทเวน (Mark Twain) - แซมมวล ลองฮอร์น คลีเมนส์ (Samuel Langhorne Clemens) นักเขียนที่มีชื่อเสียงของสหรัฐอเมริกา เป็นผู้เขียนเรื่อง "ทอม ซอว์เยอร์ ผจญภัย" (The Adventures of Tom Sawyer), "ฮัคเคิลเบอรี่ ฟินน์ ผจญภัย" (Adventures of Huckleburry Finn), "เดอะ พรินซ์ แอนด์ เดอะ พอเพอร์" (The Prince and the Pauper) เป็นต้น
เจ. เค. โรว์ลิ่ง (J. K. Rowling) - โจแอนน์ แคธลีน โรลลิ่ง (Joanne Kathleen Rowling) นักเขียนนิยายแฟนตาซีชื่อดังชาวอังกฤษ ผู้เขียนหนังสือชุด "แฮร์รี่ พอตเตอร์"
เจ. อาร์. อาร์. โทลคีน (J. R. R. Tolkien) - จอห์น โรนัลด์ รูเอล โทลคีน (John Ronald Reuel Tolkien) นักเขียนแนวแฟนตาซีระดับสูงชื่อดังชาวอังกฤษ ผู้เขียน เดอะ ฮอบบิต, เดอะ ลอร์ด ออฟ เดอะ ริงส์, ซิลมาริลลิออน, ตำนานบุตรแห่งฮูริน เป็นต้น
เลโมนี สนิกเก็ต (Lemony Snicket) - แดเนียล แฮนด์เลอร์ (Daniel Handler) นักเขียนชาวอเมริกัน ผู้เขียนหนังสือชุด "อยากให้เรื่องนี้ไม่มีโชคร้าย"
ที. เอช. ไวท์ (T. H. White) - เทเรนซ์ แฮนบิวรี่ ไวต์ (Terence Hanbury White; 29 พฤษภาคม พ.ศ. 2449 – 17 มกราคม พ.ศ. 2507) นักเขียนชาวอังกฤษ ที่เกิดในประเทศอินเดีย ผู้เขียนหนังสือชุดตำนานกษัตริย์อาร์เธอร์ "เดอะ วันซ์ และ ฟิวเจอร์ คิง" (The Once and Future King)
ฟุจิโกะ ฟุจิโอะ (藤子 不二雄; Fujiko Fujio) - ฮิโรชิ ฟุจิโมะโต (藤本弘; 1 ธันวาคม พ.ศ. 2476 - 23 กันยายน พ.ศ. 2539) และโมะโตะโอะ อะบิโกะ (安孫子素雄; 10 มีนาคม พ.ศ. 2477) นักเขียนการ์ตูนชาวญี่ปุ่นที่ใช้นามปากการ่วมกัน ผลงานเด่น โดราเอมอน, นินจาฮัตโตริ, ปาร์แมน, ผีน้อยคิวทาโร่, นักประดิษฐ์รุ่นจิ๋ว
แดน บราวน์ (Dan Brown) - แดน บราวน์ (Dan Brown; 22 มิถุนายน พ.ศ. 2507 นักเขียนสหรัฐอเมริกา เติบโตมาในเมืองเอ็กซีเตอร์ รัฐนิวแฮมป์เชอร์ ประเทศสหรัฐอเมริกา เจ้าของผลงาน ล่ารหัสมรณะ,เทวากับซาตาน,แผนลวงสะท้านโลก และรหัสลับดาวินชี(The Da Vinci Code )
โกวเล้ง (古龍; Gu Long; 7 มิถุนายน พ.ศ. 2480 - 21 กันยายน พ.ศ. 2528) -  สยง เย่าหัว (Xiong Yaohua; 熊耀華)  นักเขียนชาวจีนฮ่องกง เจ้าของผลงานนิยายกำลังภายในชื่อดังหลายเรื่อง ชอลิ้วเฮียง, ฤทธิ์มีดสั้น, หงส์ผงาดฟ้า, เซียวฮื้อยี้, ดาวตก ผีเสื้อ กระบี่, เซียวจับอิดนึ้ง
กิมย้ง (金庸; Jin Yong; 6 กุมภาพันธ์ พ.ศ. 2466) - จา เลี้ยงย้ง (Cha Leung-yung; 查良鏞) นักเขียนชาวจีน เจ้าของผลงานนิยายกำลังภายในชื่อดังหลายเรื่อง มังกรหยก, กระบี่เย้ยยุทธจักร, อุ้ยเสี่ยวป้อ, แปดเทพอสูรมังกรฟ้า
ดูเพิ่ม

นามปากกา
แคลมป์

กลุ่มนักวาดการ์ตูน CLAMP จากซ้ายไปขวา: เนโกอิ ซึบากิ โอกาวะ อาเกฮะ อิการะชิ ซาซึกิ และ โมโคนะ
แคลมป์ (CLAMP) คือกลุ่มนักวาดการ์ตูนของญี่ปุ่น โดยเริ่มก่อตั้งเป็น Clamp ณ ปี พ.ศ. 2532 (ค.ศ. 1989) โดยในช่วงแรกมีนักวาดทั้งหมด 12 คน และในปีต่อมา 2533 สมาชิกลดลงเหลือ 7 คน และในปัจจุบันมีทั้งหมด 4 คน โดยมีผลงานที่เป็นที่รู้จักมากมายเช่น โตเกียวบาบิโลน, เอกซ์ พลังล้างโลก, เมจิกไนท์ เรย์เอิร์ธ, ซากุระ มือปราบไพ่ทาโร่, สมองกลนักสู้, ดิจิทัล เลดี้, TSUBASA－RESERVoir CHRoNiCLE－, XXXHOLiC, CODE GEASSโค้ดกีอัส ซึ่งมีผลงานทั้ง หนังสือการ์ตูน ภาพวาด แอนิเมชัน และ แม็กกาซีน
รายชื่อการ์ตูนของ CLAMP

| --- | --- |
 ANGELIC LAYER (สมองกลนักสู้)  Wish  学園特警デュカリオン (Gakuen Tokkey Duklyon)  カードキャプターさくら (การ์ดแคปเตอร์ซากุระ/มือปราบไพ่ซากุระ/ซากุระ มือปราบไพ่ทาโรต์)  CLAMP学園探偵団 (ชมรมนักสืบแคลมป์)  白姫抄 (Shirahime-Syo)  新・春香伝 (ตำนานรักประกาศิต)  「すき。だからすき」(ชอบ คำนี้ให้ด้วยดวงใจบริสุทธิ์)  ちょびっツ (ดิจิทัล เลดี)  東京BABYLON (โตเกียวบาบิโลน)  20面相におねがい!! (จอมโจร20หน้า)  CODE GEASS(โค้ดกีอัส):  不思議の国の美幸ちゃん (Miyuki-chan in Wonderland)  魔法騎士レイアース (เมจิกไนท์ เรย์เอิร์ธ)  魔法騎士レイアース２ (เมจิกไนท์ เรย์เอิร์ธ 2)  わたしのすきなひと (Watashi no Suki na Hito)  Ｘ/1999 (X พลังล้างโลก)  CLOVER  合法ドラッグ (ลอฟูล ดรัก)  ツバサ－RESERVoir CHRoNiCLE－ (สึบาสะ สงครามเทพข้ามมิติ)  XXXHOLiC (XXXโฮลิค)  聖伝 (ฤคเวท ศึกเทวยุทธ์)  スウィート・ヴァレリアン  Blood C+  KOBATO  Gate 7
แหล่งข้อมูลอื่น > เว็บไซต์อย่างเป็นทางการ

CLAMP-NET.COM  (ภาษาญี่ปุ่น)
เว็บไซต์ Official ของ CLAMP รวบรวมผลงาน, ประวัติของ CLAMP ทั้งหมด
Official Website of CLAMP's 15th Anniversary  (ภาษาญี่ปุ่น)
CLAMP@Mobile เก็บถาวร 2007-06-27 ที่ เวย์แบ็กแมชชีน  (ภาษาญี่ปุ่น)
Official Website of CLAMP 四 (Su) , CLAMP Exposition เก็บถาวร 2005-09-24 ที่ เวย์แบ็กแมชชีน  (ภาษาญี่ปุ่น)
แหล่งข้อมูลอื่น > เว็บไซต์ของผู้ติดตามผลงาน

Mokona Guu Center  (ภาษาอังกฤษ)
Duklyon Café เก็บถาวร 2005-08-31 ที่ เวย์แบ็กแมชชีน  (ภาษาอังกฤษ)
CLAMP No Senshi เก็บถาวร 2005-10-04 ที่ เวย์แบ็กแมชชีน  (ภาษาอังกฤษ)
Toll Road เก็บถาวร 2005-08-30 ที่ เวย์แบ็กแมชชีน  (ภาษาอังกฤษ)
CLAMP WonderWorld เก็บถาวร 2008-10-14 ที่ เวย์แบ็กแมชชีน  (ภาษาอิตาลี)
Clamp Kingdom  (ภาษาจีน)
CLAMP Dream Land เก็บถาวร 2005-04-05 ที่ เวย์แบ็กแมชชีน  (ภาษาสเปน)
Clamp World  (ภาษารัสเซีย)
Clamp no Subete เก็บถาวร 2007-02-23 ที่ เวย์แบ็กแมชชีน  (ภาษาฝรั่งเศส)
CLAMP DB  (ภาษาไทย)
| ด ค กผลงานของ แคลมป์ (CLAMP) |
| --- | --- |
ANGELIC LAYER Wish  ซากุระ มือปราบไพ่ทาโรต์  ชมรมนักสืบแคลมป์  ชอบ คำนี้ให้ด้วยดวงใจบริสุทธิ์  ดิจิทัล เลดี้  โตเกียวบาบิโลน   เมจิกไนท์ เรย์เอิร์ธ  X พลังล้างโลก  CLOVER  Lawful Drug  สึบาสะ สงครามเทพข้ามมิติ  XXXโฮลิค  ฤคเวท ศึกเทวยุทธ์  Sweet Valerian  โคบาโตะ  Miyuki-chan in Wonderland  Gakuen Tokkei DUKLYON  Shirahimeshō
อายาเนะ ซากูระ

| อายาเนะ ซากูระ |
| --- | --- |

เกิด: 29 มกราคม 1994 โตเกียว ประเทศญี่ปุ่น
ชื่ออื่น: อายาเนล (あやねる)
อาชีพ: นักพากย์
องค์การ: อาโอนิโปรดักชัน
ส่วนสูง: 157 ซม.
อายาเนะ ซากูระ (佐倉 綾音, さくら あやね, 29 มกราคม 1994) เป็นนักพากย์หญิง ชาวญี่ปุ่น เกิดที่เอบิซุ เขตชิบุยะโตเกียว สังกัดอาโอนิโปรดักชัน
ผลงานพากย์

บ้านของเสียงหัวใจ (มิชิมะ อาสุกะ)
สาวใสหัวใจบ้านทุ่ง (โคชิงายะ นัตสึมิ)
ความลับสุดยอดของคุณพ่อเลี้ยงเดี่ยว (คาเกอิ อามิ)
จะคนไหนก็แฟนสาว (ซากิ ซากิ)
มิเอรุโกะจัง ใครว่าหนูเห็นผี (นิงุเรโด ยูเลีย)
สปาย × แฟมิลี (ฟีโอนา ฟรอสต์)
ห้องเรียนจารชน (ซารา)
ฮิเดอากิ โซราจิ

| ฮิเดอากิ โซราจิ |
| --- | --- |
เกิด: 25 พฤษภาคม พ.ศ. 2522 (45 ปี) กิ่งจังหวัดโซราจิ จังหวัดฮกไกโด ประเทศญี่ปุ่น
สัญชาติ: ญี่ปุ่น
อาชีพ: นักเขียนการ์ตูน
ปีปฏิบัติงาน: พ.ศ. 2545–ปัจจุบัน
ผลงานเด่น: กินทามะ
ลายมือชื่อ

ฮิเดอากิ โซราจิ (ญี่ปุ่น: 空知英秋; โรมาจิ: Sorachi Hideaki; เกิด 25 พฤษภาคม พ.ศ. 2522) เป็นนามปากกาของนักเขียนการ์ตูนชาวญี่ปุ่นที่มีชื่อเสียงจากผลงานหนังสือการ์ตูนกินทามะ ซึ่งเขียนตั้งแต่วันที่ 8 ธันวาคม 2546  หนังสือการ์ตูนกินทามะมียอดขาย 50 ล้านเล่มในญี่ปุ่น ณ เดือนพฤษภาคม พ.ศ. 2559